LIETUVOS RESPUBLIKOS ŠVIETIMO IR MOKSLO MINISTRAS

ĮSAKYMAS

DĖL LIETUVOS AKADEMINĖS ELEKTRONINĖS BIBLIOTEKOS INFORMACINĖS SISTEMOS (ELABA) TVARKYTOJŲ SĄRAŠO PATVIRTINIMO

2014 m. rugsėjo 22 d.

Nr. V-839

Vilnius

Vadovaudamasis Lietuvos Respublikos valstybės informacinių išteklių valdymo įstatymu, Lietuvos akademinės elektroninės bibliotekos informacinės sistemos (eLABa) nuostatais, patvirtintais Lietuvos Respublikos švietimo ir mokslo ministro 2006 m. liepos 14 d. įsakymo Nr. ISAK-1506 „Dėl Lietuvos mokslo ir studijų elektroninių dokumentų informacinės sistemos (eLABa) įsteigimo“, įgyvendindamas Lietuvos mokslo ir studijų informacinės infrastruktūros plėtros 2013–2015 metų programos, patvirtintos Lietuvos Respublikos švietimo ir mokslo ministro 2012 m. gruodžio 12 d. įsakymu Nr. V-1738 „Dėl Lietuvos mokslo ir studijų informacinės infrastruktūros plėtros 2013-2016 metų programos patvirtinimo“, 1 priedo 1 punktą ir 2.1 papunktį, ir atsižvelgdamas į 2010 m. kovo 26 d. Lietuvos akademinių bibliotekų informacinės infrastruktūros mokslui ir studijoms palaikymo ir plėtros konsorciumo sutartį Nr. BS-540000-389, 2010 m. spalio 28 d. Lietuvos Respublikos švietimo ir mokslo ministerijos ir Lietuvos akademinių bibliotekų informacinės infrastruktūros mokslui ir studijoms palaikymo ir plėtros konsorciumo bendradarbiavimo sutartį Nr. S-523/BS-540000-1591:

1. T v i r t i n u eLABa tvarkytojų sąrašą:

Aleksandro Stulginskio universitetas

Alytaus kolegija

Fizinių ir technologijos mokslų centras

Generolo Jono Žemaičio Lietuvos karo akademija

ISM Vadybos ir ekonomikos universitetas

Kauno kolegija

Kauno miškų ir aplinkos inžinerijos kolegija

Kauno technikos kolegija

Kauno technologijos universitetas

Kazimiero Simonavičiaus universitetas

Klaipėdos universitetas

Klaipėdos valstybinė kolegija

Kolpingo kolegija

Lietuvos istorijos institutas

Lietuvių kalbos institutas

Lietuvių literatūros ir tautosakos institutas

Lietuvos agrarinės ekonomikos institutas

Lietuvos agrarinių ir miškų mokslų centras

Lietuvos aukštoji jūreivystės mokykla

Lietuvos edukologijos universitetas

Lietuvos energetikos institutas

Lietuvos mokslų akademijos Vrublevskių biblioteka

Lietuvos muzikos ir teatro akademija

Lietuvos sporto universitetas

Lietuvos sveikatos mokslų universitetas

Lietuvos teisės institutas

Lietuvos verslo kolegija

Marijampolės kolegija

Mykolo Romerio universitetas

Panevėžio kolegija

Socialinių mokslų kolegija

Šiaulių universitetas

Šiaulių valstybinė kolegija

Šiaurės Lietuvos kolegija

Šv. Ignaco Lojolos kolegija

Tarptautinė teisės ir verslo aukštoji mokykla

Utenos kolegija

V.A. Graičiūno aukštoji vadybos mokykla

Vilniaus dailės akademija

Vilniaus dizaino kolegija

Vilniaus Gedimino technikos universitetas

Vilniaus kolegija

Vilniaus kooperacijos kolegija

Vilniaus technologijų ir dizaino kolegija

Vilniaus universitetas

Vilniaus universiteto Tarptautinio verslo mokykla

Vytauto Didžiojo universitetas

Žemaitijos kolegija

2. N u r o d a u pagrindiniam eLABa tvarkytojui Vilniaus universitetui integruoti Lietuvos akademinių bibliotekų tinklo (LABT) infrastruktūrą, studijų baigiamųjų darbų, daktaro disertacijų ir jų santraukų bei habilitacijos procedūrai teikiamų mokslo darbų apžvalgų elektroninių dokumentų informacinę sistemą (ETD), Bibliotekų informacinę sistemą (BIS), Lietuvos mokslo publikacijų duomenų bazę (PDB), Lietuvos virtualią biblioteką (LVB), elektroninio plagiato aptikimo sistemą (EPAS) į Lietuvos akademinės elektroninės bibliotekos informacinę sistemą (eLABa).

3. P a v e d u Švietimo informacinių technologijų centrui:

3.1. vykdyti eLABa valdytojo pareigas, nustatytas Lietuvos Respublikos valstybės informacinių išteklių valdymo įstatymo 34 straipsnio 3 dalies 1 ir 2 punktuose;

3.2. pateikti duomenis į Registrų ir valstybės informacinių sistemų registrą apie patvirtintus eLABa nuostatus Registrų ir valstybės informacinių sistemų registro nuostatuose, patvirtintuose Lietuvos Respublikos Vyriausybės 2012 m. spalio 16 d. nutarimu Nr. 1263 „Dėl registrų sąrašo reorganizavimo į Registrų ir valstybės informacinių sistemų registrą ir Registrų ir valstybės informacinių sistemų registro nuostatų patvirtinimo“, nustatyta tvarka ir terminais.

Švietimo ir mokslo ministras	Dainius Pavalkis

SUDERINTA

Lietuvos akademinių bibliotekų informacinės infrastruktūros

mokslui ir studijoms palaikymo ir plėtros konsorciumo

2014 m. rugsėjo 8 d. raštu Nr. 540000-(IS1-1470)